钦定古今图书集成/明伦汇编/氏族典/第412卷 > 杜莘老
## 钦定古今图书集成/明伦汇编/氏族典/第412卷 > 杜莘老

按《宋史杜莘老传》：“莘老，字起莘，眉州青神人，唐工部
甫十三世孙也。绍兴闲，第进士，授梁山军教授，进太
常寺主簿，升博士。轮对，论金将败盟，宜饬边备，上称
善再三，迁秘书丞，擢监察御史，迁殿中侍御史。内侍
张去为取御马院西兵二百，髡其顶，都人异之，口语
籍籍，莘老弹治，上疑其未审，不乐莘老执奏不已，竟”
罢去，为御马院致仕，而莘老亦以直显谟阁知遂宁
府。始，莘老任言责，极言无隐，声振一时，都人称骨鲠
敢言者，必曰“杜殿院”云。卒，年五十八。